Kjell Furnes

Kjell Furnes (født 21. juni 1936 i Giske) er en norsk politiker (KrF). Han var innvalgt på Stortinget fra Møre og Romsdal 1985–1989, etter å ha møtt fast siden regjeringen Willoch ble utvidet i juni 1983. Han var varaordfører i Giske 1970–1971 og ordfører 1972–1975, så fylkesordfører i Møre og Romsdal 1976–1983, den første etter at fylkestinget ble direktevalgt i 1975.«Kjell Furnes 50 år idag»; Aftenposten 21.6.1986

Furnes er utdannet bygningsingeniør fra Trondheim tekniske skole.

Han har hatt en rekke oppgaver i kristne organisasjoner, blant annet formann i Det Vestlandske Indremisjonsforbund, landsstyremedlem i Santalmisjonen, kretsformann i Sunnmøre Indremisjon og Sunnmøre Krets av Santalmisjonen, styreformann i avisa Norge IDAG og styreformann i bevegelsen Ordet og Israel.«Kjell Furnes 75 år». NTB/Stavanger Aftenblad, 21.6.2011

Furnes har markert seg som kristenkonservativ. Han mente i 1993 at Oslo-avtalen var i strid med Bibelen; og begrunnet det med at Israel, ifølge Bibelen, skal bli større og at dette innbefattet deler av Libanon, Jordan og Syria - og at en palestinsk stat derfor er umulig.VG- I strid med Bibelen (12.9.1993) På slutten av 1990-tallet var han en sentral skikkelse i den gruppen som kjempet for å gi tidligere Dagen-redaktør, Finn Jarle Sæle, en ny avis.VG - Vil gi Sæle ny avis (5.8.1998)

Han mottok Kongens fortjenstmedalje i gull i 2004.
 Stortingskomitéer 
 1985–1989 varamedlem i Valgkomitéen
 1985–1989 varamedlem i Den utvidede utenriks- og konstitusjonskomitéen
 1985–1989 medlem i Finanskomitéen
 1985–1989 medlem i Den utvidede utenriks- og konstitusjonskomitéen
 1985–1989 medlem i Valgkomitéen
 1981–1985 medlem i Finanskomitéen

Publikasjoner
Sunnmørsk bedehusland 2003 SI-Senteret
Slekta vår gjennom 400 år : slektsrøter frå Furneset og Giske 1998

 Referanser 

 Eksterne lenker 


Kategori:Stortingsrepresentanter fra KrF
Kategori:Stortingsrepresentanter for Møre og Romsdal
Kategori:Stortingsrepresentanter 1985–1989
Kategori:Fylkesordførere i Møre og Romsdal
Kategori:Ordførere i Giske
Kategori:KrF-ordførere i Møre og Romsdal
Kategori:Kongens fortjenstmedalje i gull
Kategori:Personer fra Giske kommune
Kategori:Fylkesordførere fra KrF